**ΔΕΛΤΙΟ ΤΥΠΟΥ**

**Πινακοθήκη Γιώργου Βογιατζόγλου**

**Έκθεση: ΓΙΑΝΝΗΣ ΚΑΣΤΡΙΤΣΗΣ: Έργα 2003-2016**

**Εγκαίνια: Δευτέρα 13 Φεβρουαρίου 2017 στις 20:00**

Η Πινακοθήκη Γιώργου Βογιατζόγλου με ιδιαίτερη χαρά παρουσιάζει την έκθεση **Γιάννης Καστρίτσης: Έργα 2003-2016**. Η έκθεση έχει αναδρομικό χαρακτήρα και περιλαμβάνει έργα ζωγραφικής και γλυπτικής της περιόδου 2003-2016.

Η Ιστορικός Τέχνης **Λήδα Καζαντζάκη** στο κείμενό της **Γιάννης Καστρίτσης, ο στωικός χειρώνακτας**, αναφέρει:

«Αγγίζει με το κάρβουνο ή το χρωστήρα του τη φύση λες και δεν θέλει να πειράξει στο ελάχιστο τις ισορροπίες της, τα άπειρα κενά και τις μικρές ανάσες της. Έτσι όπως σκαλίζει με τις αδρές χαρακιές του μυστικιστή Μπάρλαχ τις ανθρώπινες μορφές του πάνω σε κορμούς που διαδηλώνουν την απτή προέλευση της υλικότητάς τους.

Διαδηλώνει με τα τοπία του και με τα γλυπτά του, συνδέοντας στην αφαιρετική τέχνη της ανατολής και της δύσης, το ξεχασμένο σήμερα πρόσταγμα των στωικών φιλοσόφων **τη φύσει ζην**».

Ο Γιάννης Καστρίτσης γεννήθηκε και μεγάλωσε στη Δάφνη Ευρυτανίας. Σπούδασε ζωγραφική στη Σχολή Καλών Τεχνών της Θεσσαλονίκης από το 1985 έως το 1990, στο εργαστήριο του Βαγγέλη Δημητρέα, ενώ πραγματοποίησε μεταπτυχιακές σπουδές στο Brooklyn College της Νέας Υόρκης, το διάστημα 1991-1993. Το 2014 εκλέγεται Επίκουρος Καθηγητής στη Σχολή Καλών Τεχνών της Φλώρινας. Έχει πραγματοποιήσει δεκατρείς ατομικές εκθέσεις και έχει πάρει μέρος σε αρκετές ομαδικές. Εκτός απο τη ζωγραφική, έχει ασχοληθεί με την ξυλογλυπτική και τη φωτογραφία.

**Διάρκεια έκθεσης: 13 Φεβρουαρίου έως 8 Απριλίου 2017**

**Ώρες λειτουργίας: Πεμ.-Παρ. 11πμ-7μμ, Σαβ. 11πμ-3μμ**

**Ελ. Βενιζέλου 63, Νέα Ιωνία, T: 2102710472, Ε:** **info@vogiatzogloucollection.gr**